val Afbreking: val Uitspraak: /fal/ Werkwoord: val Verlede tyd: het geval Teenwoordige deelwoord: vallend, vallende Verlede deelwoord: gevalde Betekenis: • Om vinnige te daal; onder die invloed van swaartekrag na die grond beweeg. • Om iemand wat praat te pla. • Om op 'n sekere tyd te gebeur. Gebruik: • Die ruiter val van sy perd af. Hy het hard geval. • Moenie my in die rede val nie. • Op watter dag val my verjaarsdag vanjaar? Spreekwoord: • As die hemel val, dra ons almal blou musse. [Gesê van iets wat onwaarskynlik is.] • As die hemel val, is ons almal dood. [Gesê vir iemand wat allerhande onnodige moeilikhede voorsien.] • As dit by my buurman reën, val die druppels ook op my. [My naaste se geluk laat my ook goed voel.] • Deur die mat val. [Iets/iemand misluk/faal.] • Die appel val nie ver van die boom nie. [Die kind is soos die pa of ma.] • Die gordyn oor iets laat val. [Nie verder daaroor praat nie.] • Die skille val van iemand se oë af. [Iemand begin verstaan.] • Dit val in goeie aarde. [Die gewenste uitwerking hê.] • Dit val uit die lug. [Onverwags verskyn.] • Dit val sommer uit die wolke. [Onverwags verskyn.] • Hoogmoed kom voor 'n val. ['n Hoogmoedige mens word verneder.] • Hoog vlieg, laag val. [Bo jou inkomste lewe en dan bankrot speel.] • Hy val in haar net. [Gevang of verlei word.] • Hy val my in die rede. [Praat terwyl iemand anders praat.] • In die val loop. [ Jou laat vang, betrap.] • Jy kan 'n speld hoor val. [Dit was baie stil.] • Jy moet eers val voor jy kan opstaan. ['n Mens moet eers teenspoed hê en swaarkry voordat jy suksesvol kan wees.] • Met die deur in die huis val. [Sonder voorbereiding iets belangriks sê of doen.] • 'n Kat val altyd op sy pote. [Hy red hom altyd uit die moeilikheid.] • Soos die boom val, bly hy lê. [Gedane sake het geen keer nie.] • Uit die hemel val. [Onverwags te voorskyn kom.] • Van die hand in die tand, val die pap in die sand. [Op die laaste oomblik kan iets nog verkeerd gaan.] • Van die lepel na die mond, val die pap op die grond. [Moet nooit te seker van iets wees nie.] • Wie 'n put graaf vir 'n ander, val self daarin. [Wie 'n ander nadeel wil berokken, word self daardeur getref.] Afgelei: • aanval • afval • binneval • byval • inval • omval • oorval • verval Vertaling: Engels: to fall, drop; to interrupt Nederlands: vallen Selfstandige naamwoord: val Meervoud: valle Verkleinwoord: valletjie Meervoud van verkleining: valletjies Betekenis: • Die handeling wanneer iets of iemand val. • Strik waarmee diere gevang word. • 'n Stuk materiaal wat as versiering gebruik word. Gebruik: • Hy het sy been met 'n val gebreek. • Die muis beland in die val. • Die tafeldoek het 'n pragtige valletjie. Hiponiem: • muisval • reënval • sneeuval • waterval Afgelei: • valbyl • valdeur • valhelm • valskerm Vertaling: Engels: fall; trap; frill Laat weet asb as die inskrywing foute bevat of verder verbeter kan word.